
Økonomiske retningslinjer i TFL skigruppe 
Oppdatert august 2019

Bakgrunn:
Økonomisk støtte forutsetter budsjettmessig dekning. For 2018 viste tallene at utgiftssiden for skigruppa var høyere enn det skigruppa har av egne inntekter og budsjetterte overføringer fra hovedlaget i TFL.  Styret i skigruppa har sett seg nødt til å stramme ytterligere inn på refusjoner og utbetalinger. Dette er ingen ønsket situasjon, men inntil det eventuelt sikres nye inntekter som kan forsvare økte utbetalinger, så må kostnadssiden reduseres. 

Skigruppa i TFL trenger inntekter for å finansiere sin virksomhet, og styret ønsker alle forslag, bidrag og initiativ velkomne. 

Medlemsavgift/treningsavgift:
· Alle som deltar i organisert trening med TFL må være betalende medlem i Tistedal Friluftslag (TFL). Innmelding gjøres via www.TFL.no 
· I tillegg til klubbmedlemskap skal utøvere som deltar regelmessig i skigruppas aktiviteter betale treningsavgift. Denne er for tiden fastsatt til kr. 750 pr. utøver for aldersgruppen 14 år og eldre, og 500 kr pr. utøver for øvrige. Treningsavgiften faktureres den enkelte. For utøvere som ikke deltar fast, men sporadisk på fellestreningene faktureres halv treningsavgift.

Startkontingenter:
· TFL dekker startavgifter til renn i terminlisten som kretsrenn, Norgescup, Hovedlandsrenn og NM. Turrenn som Birken, Marcialonga og Vasaloppet dekkes ikke. 
· For renn utenfor egen krets og renn som må forhåndsbetales skal utøveren av praktiske årsaker betale startkontigenten selv.  Denne blir refundert mot kvittering.  
· Utøvere som er påmeldt, men ikke stiller til start dekker startavgiften selv. 
· Gebyrer for sen påmelding eller andre gebyrer for ikke overholdte frister, innleverte brikker etc. dekkes ikke av klubben.

For utøvere:
· Klubben dekker en fast sum på kr. 300,- pr. utøver pr. døgn ved arrangement som strekker seg over mer enn èn dag/krever overnatting (Hovedlandsrenn/NC/NM)
· Ut over dette dekker klubben ikke reiseutgifter, overnatting eller kostpenger.
· Foreldre får ikke dekket kostnader.
· Dersom TFL stiller lag i NM-stafett kan forespørsel om klubbstøtte legges frem for styret i skigruppa før påmelding. 




Klubbtøy:
· For utøvere fra 12 år og oppover forventer klubben at klubbtøy benyttes i størst mulig grad.
· Aktive utøvere får dekket inntil 50 % av kostnaden ved kjøp av nytt klubbtøy, oppad begrenset til 1500 kr pr. utøver. Kostnaden refunderes mot kvittering etter kjøp av klubbtøy.
· For utøvere som f. eks representerer toppidrettsgymnas med egne drakter så ønsker klubben at våre sponsorer eksponeres på disse så langt det er mulig.
· Trenere får dekket klubbtøy iht. avtale.

Annet:
· Klubben dekker ikke kostnader til skismøring, skipreparering osv. ut over det som eventuelt stilles til disposisjon av trenere og støtteapparat av klubbens egen beholdning.
· [bookmark: _GoBack]Klubben dekker utgifter til samlinger i regi av klubb eller krets med 300,- pr. utøver pr. døgn.
· Klubben forventer at utøvere/utøveres familie deltar på minst en inntektsgivende dugnad årlig i regi av TFL, f.eks «Allsang» eller andre arrangementer. Dugnader annonseres av TFL hovedlaget.  
· Epost til refusjon skitrim@tfl.no 

